**institucijų pateiktų pastabų derinimo lentelė**

**DĖL** **2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.3-ESFA-R-920 PRIEMONĖS „PASLAUGŲ IR ASMENŲ APTARNAVIMO KOKYBĖS GERINIMAS SAVIVALDYBĖSE“ PROJEKTŲ FINANSAVIMO SĄLYGŲ APRAŠO projekto**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Tauragės regiono plėtros taryba | Pakeisti Aprašo 9.3 punktą dėl lėšų paskirstymo pagal metus, įvertinant regiono daugkartinius prašymus. | **Neatsižvelgta.**Aprašo nuostatų, kuriomis nurodomos metinės projektų finansavimo sutarčių sudarymo ir ES struktūrinių fondų lėšų deklaravimo reikšmės kiekvienam regionui, paskirtis – planuoti projektų rengimo ir įgyvendinimo tempus ir siekti jų laikymosi (tam, kad būtų užtikrinti 2014–2020 metų Europos Sąjungos fondų investicijų veiksmų programos priedo, patvirtinto Vyriausybės 2014 m. lapkričio 26 d. nutarimu Nr. 1326, nuostatų įgyvendinimas), o ne konstatuoti esamą situaciją. |
| Pakeisti Aprašo 29 punktą, paliekant 4 institucijas vietoje 5 ir palikti 1 chartiją vietoje 2. | **Neatsižvelgta.**2014–2020 metų periodu siekiama, kad būtų įgyvendinami regioninę reikšmę turintys projektai, bet ne pavieniai savivaldybių projektai. Manytina, kad sisteminių projektų įgyvendinimas, pasiekti rezultatai turės didesnį poveikį paslaugų kokybei, asmenų aptarnavimui, bei paskatins savivaldybes bendradarbiauti, sprendžiant su paslaugų teikimo ir asmenų aptarnavimo kokybės gerinimu susijusius klausimus. Atsižvelgiant į tai, nebus mažinamos Apraše regionams nustatytų siektinų Priemonės įgyvendinimo stebėsenos produkto rodiklio „Viešojo valdymo institucijos, pagal veiksmų programą ESF lėšomis įgyvendinusios paslaugų ir (ar) aptarnavimo kokybei gerinti skirtas priemones“(P.S.415) reikšmės.Viešojo valdymo tobulinimo 2012–2020 metų programos, patvirtintos Lietuvos Respublikos Vyriausybės 2012 m. vasario 7 d. nutarimu Nr. 171 „Dėl Viešojo valdymo tobulinimo 2012–2020 metų programos patvirtinimo“ priede „Viešojo valdymo tobulinimo 2012–2020 metų programos įgyvendinimo vertinimo kriterijų ir siekiamų jų reikšmių sąrašas“ numatyta, kad 2020 m. 50 proc. savivaldybių turės piliečių chartijas. Lietuvos Respublikos partnerystės sutartyje numatyta, kad 2020 m. piliečių chartijos bus parengtos 90 proc. viešojo valdymo institucijų. Atsižvelgiant į šiuos įsipareigojimus nėra galimybių mažinti Apraše regionams nustatytų siektinų Priemonės įgyvendinimo stebėsenos produkto rodiklio „Parengtos piliečių chartijos“ (P.N. 910) reikšmių. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_